12.6.2023
SK
Úradný vestník Európskej únie
C 205/35
VŠEOBECNÝ SÚD Rozsudok Všeobecného súdu z 8. marca 2023 – Campine a Campine Recycling/Komisia (Vec T-94/20) (1) („Mimozmluvná zodpovednosť – Hospodárska súťaž – Kartely – Trh s recykláciou autobatérií – Rozhodnutie, ktorým sa konštatuje porušenie článku 101 ZFEÚ – Rozsudok, ktorým sa čiastočne zrušuje rozhodnutie a znižuje výška uloženej pokuty – Odmietnutie Komisie zaplatiť úroky z omeškania – Článok 266 ZFEÚ – Článok 90 ods.
4 delegovaného nariadenia (EÚ) č. 1268/2012 – Dostatočne závažné porušenie právnej normy priznávajúcej práva jednotlivcom – Sadzba úrokov z omeškania“) (2023/C 205/39) Jazyk konania: angličtina Účastníci konania Žalobkyne: Campine (Beerse, Belgicko), Campine Recycling (Beerse) (v zastúpení: C. Verdonck a B.
Gielen, advokátky)
Žalovaná: Európska komisia (v zastúpení: P. Rossi, G. Wilms a L. Wildpanner, splnomocnení zástupcovia)
Predmet veci Žalobkyne sa svojou žalobou domáhajú na základe článku 268 ZFEÚ a článku 340 druhého odseku ZFEÚ v spojení s článkom 266 druhým odsekom ZFEÚ jednak náhrady škody, ktorú údajne utrpeli v dôsledku toho, že Európska komisia im nezaplatila úroky z omeškania, ktoré boli splatné v nadväznosti na rozsudok zo 7. novembra 2019, Campine a Campine Recycling/Komisia (T-240/17, neuverejnený, EU:T:2019:778), jednak o zaplatenie úrokov z omeškania z tejto náhrady a subsidiárne na základe článku 263 štvrtého odseku ZFEÚ o zrušenie rozhodnutia obsiahnutého v liste Komisie z 13. januára 2020, alebo ďalej subsidiárne v jej e-maile z 10. decembra 2019 o odmietnutí zaplatenia uvedených úrokov z omeškania a o uloženie povinnosti Komisii nahradiť škodu podľa článku 340 ZFEÚ alebo prijať primerané opatrenia na úplné vykonanie tohto rozsudku v súlade s požiadavkami článku 266 prvého odseku ZFEÚ
Výrok rozsudku 1.
Európska komisia je povinná zaplatiť spoločnosti Campine a Campine Recycling náhradu škody vo výške 300 637,32 eura.
2.
Náhrada škody uvedená v bode 1 sa od 11. decembra 2019 až do úplného zaplatenia zvýši o úrok z omeškania vo výške sadzby uplatňovanej Európskou centrálnou bankou (ECB) na jej hlavné refinančné operácie zvýšenej o 3,5 percentuálneho bodu.
3.
Komisia znáša svoje vlastné trovy konania a je povinná nahradiť trovy konania Campine a Campine Recycling.
(1)
Ú. v.
EÚ C 137, 27.4.2020.